Františkánske misijné stanice v Sierra Gorda

Františkánske misijné stanice v Sierra Gorda je skupina piatich kostolov v Mexiku.

Od roku 2003 sú spoločne zapísané na zozname Svetového dedičstva UNESCO.

Boli vystavané v období 1750 až 1760 v pohorí Sierra Gorda v mexickom štáte Querétaro. Nachádzajú sa v okruhu približne 30 km medzi sebou. Vznikli pri poslednej fáze evanjelizácie mexického vnútrozemia a stali sa významným referenčným vzorom, podľa ktorého neskôr prebiehala evanjelizácia severnej časti španielskeho vicekráľovstva Nové Španielsko - Kalifornie, Arizony či Texasu.

Pre všetkých päť stavieb je charakteristická bohatá pestrá a farebná výzdoba priečelia vchodu do chrámu. Táto dekorácia vstupného priestoru je unikátnym príkladom spoločnej práce misionárov a domorodého indiánskeho obyvateľstva. Zároveň aj okolitá rurálna výstavba si do dneška zachováva svoj originálny charakter.

 Prehľad lokalít 
 Kód podľa UNESCO Názov Presné súradnice 1097-001 Santiago de Jalpan  1097-002 Santa María del Agua de Landa  1097-003 San Francisco del Valle de Tilaco  1097-004 Nuestra Señora de la Luz de Tancoyol  1097-005 San Miguel Conca 

 Fotogaléria 

 Iné projekty 

 Zdroj 

Kategória:Dejiny Španielska
Kategória:Dejiny Mexika
Kategória:Lokality Svetového dedičstva v Mexiku